liečba vonkajšeho hemoroidu v tehotenstve
Dobry den, som v 11tt a mam velky a bolestivy vonkajsi hemoroid,mozem si kupit krem procto glyvenol aj ked budem v 4. Mesiaci az o 2 tyzdne alebo bude lepsieto vydrzat a pockat? Dakujem pekne za odpoved
Dobrý deň,
ďakujeme za Vašu otázku.
Hemoroidy sú v tehotenstve časté. Dôležité je okrem terapie dodržiavať aj preventívne opatrenia (dostatok tekutín, vlákniny) a pravidelnú hygienu.
Liek procto-glyvenol sa môže používať od 4.mesiaca tehotenstva.
Z voľnopredajných prípravkou možno v tehotenstve používať
hemostop gél max
, ktorý  po nanesení na konečník vytvára hydratačnú, zvláčňujúcu, upokojujúcu, regeneračnú, chladivú a čistiacu hydrogélovú vrstvu. Hydrogélová vrstva vytvára na konečníku priaznivé podmienky pre aktiváciu prirodzených regeneračných a protizápalových procesov. Aplikuje sa 2-3krát denne na postihnutý konečník. Odporúčaná doba aplikácie je 5-10 dní.
Iné tehotné ženy si tiež chvália sedacie kúpele. Z bylín môžete použiť napríklad rumanček alebo nechtík.
Pokiaľ by ste aj napriek tomu pociťovali bolesť, diskomfort, prípadne by sa objavilo slabé krvácanie, je potrebné obrátiť sa na svojho lekára.
Prajem Vám skorú úľavu od ťažkostí.
S pozdravom PharmDr. Patrícia Čečková